Alexandra Daddario

Lapsepõlv ja haridus

Daddario on sündinud New Yorgis. Ta on peres vanim laps. Tema ema Christina on jurist ja isa Richard Daddario prokurör ning endine New Yorgi politsei terrorismivastase võitluse üksuse juhataja linnapea Michael Bloombergi alluvuses. Tema vend, Matthew Daddario, on samuti näitleja, ja tal on ka õde Catharine. Tema isapoolne vanaisa oli Emilio Q. Daddario, USA esindajatekoda demokraatlik liige Connecticuti osariigis aastatel 1959–1971. Tal on itaalia, slovaki, inglise ja iiri juured.
Daddario kasvas üles Manhattan Upper East Side'is. Ta õppis Brearley koolis ja ka Professional Children's koolis. Daddario on öelnud, et otsustas näitlejannaks saada üheteistaastaselt. Ta käis Marymount Manhattan kolledžis. Ta on aastaid õppinud Meisneri näitlemistehnikat.

Karjäär

Daddario tegi oma televisioonidebüüdi 16-aastaselt, kui ta mängis teismelist Laurie Lewist ABC päevases seebiooperis "All My Children". Tema esimene suurem roll oli Annabeth Chase fantaasia-seiklusfilmis "Percy Jackson & the Olympians: The Lightning Thief" (2010). Tal oli ka korduv rolli Neal Caffrey armastatu Kate Moreau'na USA Networki FBI-teemalises draamaseriaalis "Valgekrae". 2011. aastal tegi ta kaasa "Hall Passis" ja tal oli korduv roll Rachelina NBC komöödia-draamaseriaalis "Parenthood".
2012. aastal tegi ta kaasa Imagine Dragonsi laulu "Radioactive" muusikavideos ja oli osakülaline FX-i situatsioonikomöödias "It's Always Sunny in Philadelphia" Ruby Taftina. Tema esimene peaosa pärast "Percy Jacksoni" filmi oli filmis "Texas Chainsaw 3D" (2013) peategelase Heather Milleri roll. 2013. aasta hilisemas osas kordas Daddario oma rolli Annabeth Chase'ina järjefilmis "Percy Jackson: Sea of Monsters". Siis mängis ta romantilises õuduskomöödias "Burying the Ex" koos selliste näitlejatega nagu Anton Yelchin ja Ashley Greene. "Burying the Ex" oli nende filmide seas, mis valiti osalema, kuid mitte võistlema Veneetsia filmifestivalil 2014. aastal.
2014. aastal oli Daddariol lühike roll HBO antoloogia sarjas "Sünge juhtum" esimeses hooajas. Ta mängis neljas osas Lisa Tragnetti, kohtureporterit, kellel on abieluväline afäär Woody Harrelsoni mängitava tegelasega. Järgmisel aastal oli tal juhtiv roll Blake Gainesina katastroofifilmis "San Andreas", koos Dwayne Johnsoniga. 2015. aastal tegi Daddario lisaks veel kaasa Foxi komöödiasarja "The Last Man on Earth" pilootosas, mille režissöör ja peaosatäitja on Will Forte. Selsamal aastal oli ta külalisstaar FX-i antoloogia sarja "American Horror Story" viienda hooaja osades, kujutades väljamõeldud versiooni disainer Natacha Rambovast.
2016. aastal oli tal toetav roll Nicholas Sparksi romantilises draamafilmis "The Choice", mille lavastas Ross Katz. Hiljem mängis Daddario ühte peaosa "Baywatchi" filmiversioonis(2017), taaskohtudes oma "San Andrease" kaasnäitleja Dwayne Johnsoniga. Ta mängis Summer Quinni, keda originaalseriaalis kehastas Nicole Eggert. Samal aastal kehastas Daddario Kate Jeffriest koos Kate Uptoniga reisikomöödias "The Layover" (2017), mille lavastas William H. Macy.
Aastal 2018 tegi Daddario kaasa ansambli Maroon 5 loo "Wait" muusikavideos ja mängis Avery Martini rolli romantilises komöödias "When we first met", mille kaasstsenarist on Adam DeVine. Ta on valitud mängima Constance Blackwoodi filmis "We Have Always Lived in the Castle", Stacie Passoni lavastatud filmiversioonis Shirley Jacksoni samanimelisele müsteeria-thriller romaanile. Daddario on mänginud koos Henry Cavilli ja Sir Ben Kingsleyga psühholoogilises thriller'is "Nomis"  ja on peaosas ka draama-thriller filmis I Am Not a Bird.